open-index/open-wikipedia-markdown huggingface dataset:
אורוניקה אודליי

**אורוניקה אודליי** (באנגלית: **Oronike Odeleye** 6 בדצמבר 1979) היא יועצת אומנות ופעילה חברתית אמריקאית, אשר מתגוררת באטלנטה, ג'ורג'יה. היא ידועה בעיקר כבין המייסדות של תנועת להשתיק את אר. קלי.

## חיים וקריירה
אודליי נולדה בוושינגטון די. סי. וגדלה באטלנטה ג'ורג'יה. אביה הוא פסל אפרו-אמריקאי אשר בחר את שמה מתוך רשימת שמות שהציע לו זקן ניגרי אותו פגש בטיול שלו בניגריה. אודליי למדה בקולנוע באוניברסיטת סירקיוז וכיום היא משמרת כיועצת אומנויות ובידור באטלנטה. אודליי התפרסמה בזכות כך שהובילה את המחמאה כנגד הזמר אר. קלי ב-2017 לאחר שהועלו נגדו האשמות של קיום יחסי מין עם קטינות, ניצול מיני, התעללות מינית ופיזית בנשים וכו'. אודליי הובילה מחאה ובה היא ניסתה לגרום לכך שהמוזיקה של קלי תפסיק להיות מושמעת באטלנטה. לאחר מכן קנט טישה בארנס הזמינה אותה לשתף איתה פעולה וביחד השתיים יצרו את התנועה הדיגיטלית להשתיק את אר קלי. אם כי המחאה הפכה גם לפיזית כאשר הרבה נשים ברחביי העולם הפגינו באופן פיזי תוך כדי שהם משתמשות בביטוי "להשתיק את אר קלי". מטרת המחאה הייתה לגרום לגופים כמו ספוטיפיי, אפל מיוזיק ותחנות רדיו שונות לתמוך בקלי ולשתף איתו פעולה וכן להביא את להרשעתו. אודליי אף השתתפה בסדרה הדוקו על הפרשה "לשרוד את אר. קלי".

### הישגים
* נכללה ברשימת 100 אנשי השנה של מגזין "The Root" בשנת 2019
* זכתה בפרס האקטיביסטית הפורצת של השנה לשנת 2019 בטקס "Inspiration Awards"
* זוכת פרס "Visionary"
* נכללה ברשימת 100 הנשים של השנה באתר "OkayAfrica"

## הערות שוליים

קטגוריה:פעילות זכויות נשים אמריקאיות
קטגוריה:נשים זוכות פרסים
קטגוריה:יועצים
קטגוריה:בוגרות אוניברסיטת סירקיוז
קטגוריה:בוגרי אוניברסיטת סירקיוז
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
איירין שיר

**איירין שיר** (באנגלית: **Ireen Sheer**; נולדה ב-25 בפברואר 1949) היא זמרת אנגלייה.

## ביוגרפיה
שיר נולדה באנגליה, בתחילת שנות השישים התגלתה בתחרות כישרונות. היא שרה במספר הרכבים מוזיקליים, ובהם "The Family Dogg". בשנות השבעים החלה בקריירת סולו ועבדה בעיקר בגרמניה. הסינגל שהוציאה, "Goodbye Mama", קיבל דירוג גבוה בטבלאות מצעד הפזמונים הגרמני. היא הופיעה גם במספר תוכניות מוזיקה בטלוויזיה הגרמנית.

באירוויזיון 1974 היא ייצגה את לוקסמבורג עם השיר "Bye Bye, I Love You" והגיעה למקום הרביעי. באירוויזיון 1978 ייצגה את גרמניה והגיעה למקום השישי. באירוויזיון 1985 הייתה אחת ממספר זמרים שייצגו את לוקסמבורג, והם הגיעו למקום השלושה-עשר.

## קישורים חיצוניים

* 

קטגוריה:זמרות פופ בריטיות
קטגוריה:נציגי לוקסמבורג באירוויזיון
קטגוריה:נציגי גרמניה באירוויזיון
קטגוריה:משתתפי אירוויזיון 1974
קטגוריה:משתתפי אירוויזיון 1978
קטגוריה:זמרי פופ בריטים
קטגוריה:בריטיות שנולדו ב-1949
קטגוריה:אנגלים שנולדו ב-1949
כרישון מגלופטרוס

**כרישון מגלופטרוס** (שם מדעי: *Triakis megalopterus*) הוא מין של כריש ממשפחת הכרישוניים, החי רק באוקיינוס האטלנטי והאוקיינוס ההודי שלחופי אפריקה הדרומית. הוא מתקיים סמוך למים רדודים באזורים חוליים או סלעיים מכוסי שוניות או ערוצונים בעומק 10 עד 50 מטרים בממוצע.

כריש זה מגיע לאורך של 1.7 מטר ולמשקל מרבי של עד 40 קילוגרם, כשהנקבות גדולות יותר מהזכרים. הוא בעל גוף שרירי בעל חוטם קצר, לסתות נמוכות המכילות שיניים קטנות דמויות טוחנות וחריצי זימים נמוכים המגיעים עד הלסתות. לכריש סנפירי חזה רחבים ומעוינים וזנב שטוח. הוא בעל עור אפור-ורדרד עם מעט כתמים כהים עליו.

הכריש מצוי בטבע לחופיה הממוזגים של אפריקה הדרומית בין אנגולה לכף המזרחי בדרום אפריקה ולעיתים נדירות עד קוואזולו-נטאל. הוא כריש פעיל השוחה קרוב לפני המים, כשלעיתים הוא נמצא בערוצונים. הכריש ניזון ממבחר של דגים כמו אריוסיים, לטריים, מסריים וספרוסיים, מתמנוניים ומסרטנים כמו לובסטרים, לובסטרים קוצניים, חסילונים וסרטנים קצרי-בטן. הוא יטרוף גם דגי סחוס קטנים כמו גלדניים וגיטרניים ויאכל גם ביצי דגי סחוס. הוא עצמו נטרף בידי כרישים גדולים כמו שש-זימי רחב-אף. הוא גם נידוג לעיתים, אך לא באופן מסחרי.

## קישורים חיצוניים

## הערות שוליים

קטגוריה:בעלי חיים שתוארו ב-1839
קטגוריה:טקסונים שתוארו בידי אנדרו סמית
קטגוריה:כרישוניים
קטגוריה:מגה-פאונה של האוקיינוס האטלנטי
סיסלה קייל

**סיסלה קייל** (בשוודית: **Sissela Kyle**; נולדה ב-17 במרץ 1957) היא שחקנית, קומיקאית ובמאית תיאטרון שוודית.

## ביוגרפיה
קייל נולדה בגטבורג, היא למדה באקדמיה לתיאטרון בסטוקהולם.

בשנת 2000 גילמה עובדת משרד תעסוקה בסרט "פעם בחיים" של הבמאית סוסנה ביר. בשנת 2003 שיחקה בסרט המשטרה "Kopps". 

במהלך חצי הגמר של אירוויזיון 2004 היא הופיעה בקטע קומי אודות להקת אבבא, ב-2004 שיחקה בסרט הדרמה "מיס שוודיה". ב-2009 שיחקה בסרט המדע הבדיוני "Kenny Begins", היא דיבבה את קרלוטה בדיבוב השוודי לסרט בת הים הקטנה. כקומיקאית הופיעה באופן קבוע בתוכנית הסאטירה "Parlamentet".

בשנת 2014 תרמה את קולה לסרט האנימציה השוודי-דני "*Resan till Fjäderkungens Rike*" בתפקיד של הקפטן.

בשנת 2024 שיחקה בסדרת הדרמה השוודית "הכל אודות אווה" בתור אינגר.

היא הנחתה מספר פעמים את טקס פרס גולדבאג.

מ-1987 ועד 1998 הייתה נשואה למרטן אריקסון ולהם שני ילדים.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה שוודיות
קטגוריה:קומיקאיות שוודיות
קטגוריה:מדבבות שוודיות
קטגוריה:במאיות תיאטרון שוודיות
קטגוריה:בוגרות בתי ספר למשחק
קטגוריה:שוודיות שנולדו ב-1957
רוני לוביאניקר

**רוני לוביאניקר** (28 ביוני 1932 – 27 בדצמבר 2024) הייתה אשת חינוך ומתרגמת ישראלית.

## ביוגרפיה
רוני לוביאניקר, ביתם של יוסף (מהנדס כימיה) וד"ר נטליה וילנר (רופאה כירורגית), נולדה במוסקבה וגדלה בריגה בירת לטביה. בעקבות הכיבוש הסובייטי של לטביה עלתה עם משפחתה לארץ ישראל בשנת 1940 והשתקעה בתל אביב. מרבית בני משפחתה שנותרו בריגה בזמן הכיבוש הגרמני של העיר נספו בשואה.

בשנות החמישים הראשונות התגוררה בירושלים וסיימה לימודי תואר ראשון בספרות ומקרא באוניברסיטה העברית (את התואר שני בספרות עברית קיבלה מאוניברסיטת בר-אילן בשנת 1963). בזמן לימודיה פרסמה מספר מאמרי ביקורת ספרים במדור הספרות של עיתון "הארץ". 

בתום לימודיה החלה לעבוד כמורה בבית הספר "התיכון החדש" בתל אביב. בכך הייתה לבוגרת הראשונה של בית ספר זה שהצטרפה לסגל מוריו. ב"תיכון חדש" מילאה תפקידי מורה לספרות ולשון, מחנכת וסגנית מנהל האחראית על החטיבה העליונה. בשנת 1987 יצאה לפנסיה מוקדמת לאחר כשלושים שנות הוראה.

לאחר סיומו של פרק ההוראה בחייה החלה לעסוק בתרגום ספרותי מגרמנית (שפה שהייתה שגורה בפיה מילדותה) לעברית. היא תרגמה כעשרים ספרי קריאה מגרמנית לעברית, ובהם מספריהם של כמה מהסופרים הנודעים ביותר בלשון זו.

נישאה ב-1959 ליואל לוביאניקר – יזם ואיש עסקים, בנו של הפעיל הציבורי, איש העסקים והנדבן צבי לבון. ביחד הביאו לעולם שני בנים. נפטרה בביתה בתל אביב בדצמבר 2024.

## מתרגומיה הבולטים

* "נער קריאה" (זמורה ביתן, 1998) מאת ברנהארד שלינק. ספר זה, שמאוחר יותר עובד לסרט קולנוע מצליח, עורר תהודה רבה עם הופעתו בעברית. בעקבותיו תרגמה גם ספר נוסף מאת שלינק – "אהבות מוברחות" (הוצאת כתר 2001).
* "סיפורים מלוח השנה" (ספרית פועלים 1989) – אסופת סיפורים קצרים על דמויות היסטוריות ידועות מאת ברטולט ברכט.
* "פרשות רצח" מאת מנפרד פרנקה (עם עובד 1990, תרגום משותף עם אילנה המרמן) – ניסיון שחזור על סמך פרוטוקולים משפטיים של אירועי ליל הבדולח בעיר שדה גרמנית קטנה, עובד גם להצגת תיאטרון בשנת 2008.
* "קייזרהופשטראסה 12" (בית עימוד 1991) – סיפור אוטוביוגרפי ובמרכזו הסתתרותו בגרמניה בימי מלחמת העולם השנייה של הסופר היהודי ואלנטין זנגר. בעקבות הופעת התרגום בעברית עובד הספר להצגת היחיד "אני (לא) יהודי" בידי השחקן גדעון שמר.
* "החבילות החומות" (הוצאה עצמית 1991) – ספרה היחיד שיצא בעברית של הסופרת הישראלית בשפה הגרמנית יני אלוני.
* "כתב יד נשי כחלחל" (ספרית פועלים 1992) של פרנץ ורפל.
* "קריאת הקרפדה" (זמורה ביתן, 1997) – רומן מאת גינטר גראס.
* שניים מספריו של חתן פרס נובל לספרות היינריך בל: "הגנרל עמד על הגבעה – סיפורים מן המלחמה" (זמורה ביתן, 1997) וכן תרגום מחודש של ספרו "הרכבת נהגה לדייק" אשר בתרגום שלה שונה שם הספר ל"הרכבת הגיעה בזמן"(זמורה ביתן, 1999).
* "לאן תתגלגל תפוחון?" (עם עובד 1998) – של הסופר היהודי האוסטרי ליאו פרוץ.
* "הנערה אנה פרנק: ביוגרפיה" (דביר 2001) – ביוגרפיה עדכנית של הנערה המפורסמת מאת הסופרת הגרמניה מליסה מילר.
* "עיר המלאכים או המעיל של ד"ר פרויד" (ספרית פועלים 2013) – תרגומה לספר "עיר המלאכים" של כריסטה וולף קיבל תשבחות מצד העיתונאי עמית מרכוס על כך שהוא משובח וקולח.

## קישורים חיצוניים

* תרגומי רוני לוביאניקר, באתר "סימניה"

* 

## הערות שוליים

קטגוריה:מתרגמות ישראליות
קטגוריה:מתרגמים ישראלים
קטגוריה:מתרגמות מגרמנית לעברית
קטגוריה:מתרגמים מגרמנית לעברית
קטגוריה:ישראליות שנולדו ב-1932
קטגוריה:ישראלים שנולדו ב-1932
קטגוריה:ישראליות שנפטרו ב-2024
קטגוריה:ישראלים שנפטרו ב-2024
Allcargo Logistics

**אולקרגו לוגיסטיקה** (באנגלית: **Allcargo Logistics**) היא חברת לוגיסטיקה הודית, המציעה שירותי שליחים ושילוח מטענים כבדים ברחבי העולם.

המטה הראשי של החברה נמצא בעיר מומבאי, מלבדו מפעילה החברה סניפים ב-180 מדינות ומחזיקה מחסנים באירופה, צפון ודרום אמריקה, סין והודו.

אולקרגו היא חלק מקבוצת אבשיה (Avvashya Group) ונחשבת לאחת מחברות הלוגיסטיקה הגדולות בהודו.

## היסטוריה
אולקרגו הוקמה בשנת 1993 כחברה לאחזקה והפעלת מטענים בנמל מומבאי וכמו כן סיפקה שירותי עמילות מכס ושילוח בינלאומי.

בשנת 1995, מינתה חברת אקו ליין (ECU Line) את אולקרגו לספק שירותי השילוח שלה בהודו.

בשנת 2003, הקימה את התחנה להובלת מכולות (CFS) הראשונה של החברה בנמל ג'ווהרלל נהרו במומבאי.

בשנת 2005, רכשה אולקרגו את חברת אקו ליין (ECU Line) הבלגית. תחילה רכשה 33.8 אחוזים ממניות החברה ועד סוף שנת 2006 רכשה את כלל מניותיה.

בשנת 2006, רכשה חברת ההשקעות הפרטית New Vernon Capital Fund כ-6.4 אחוזים ממניות אולקרגו.

בשנת 2006, רכשה אולקרגו את חברת Hindustan Cargo שעסקה בהובלה אווירית.

בשנת 2007, הקימה שתי תחנות נוספות להובלת מכולות בנמל מונדרה הממוקם במדינת גוג'ראט ובנמל צ'נאי במדינת טאמיל נאדו.

בשנת 2008, רכשה חברת ההשקעות Blackstone GPV Capital Partners כ-6 אחוזים ממניות חברה וכשנה מאוחר יותר הגדילה את סך המניות שלה לכ-14.9 אחוזים.

בשנת 2013, רכשה אולקרגו את חברת הלוגיסטיקה ההולנדית אף סי אל מרין רוטרדם (FCL Marine Rotterdam).

בשנת 2016, חתמה אולקרגו על הסכם עם חברת אבשיה (Avvashya CCI) והחלה להציע פתרונות לוגיסטיקה אוטומטיים, תרופות, משאבים כימיים וחלקי חילוף.

בשנת 2020, רכשה אולקרגו את חברת ההפצה ההודית גאטי.

## קישורים חיצוניים

*   
* 

## הערות שוליים

קטגוריה:חברות הודיות
קטגוריה:חברות לוגיסטיקה
אורן שמוקלר

**אורן שמוקלר** (נולד ב-26 בפברואר 1954) הוא צלם ובמאי סרטים ישראלי, זוכה פרס אופיר.

## ביוגרפיה
אורן שמוקלר נולד בירושלים. בשנת 1967 עבר לגרמניה עם משפחתו. בשנת 1971 החל ללמוד באוניברסיטת קלן אצל הצלם ארנו יאנסן. הוא סיים את לימודיו בשנת 1967, אז החל לעבוד בתעשיית הסרטים בקלן.

שמוקלר שימש כצלם בסרטים תיעודיים ועלילתיים רבים, בגרמניה ובישראל.

בשנת 1994 נישא לשחקנית אן קספריק.
## פילמוגרפיה ישראלית
* צלקת (1994) - בימוי: חיים בוזגלו - בהשקעת קרן הקולנוע הישראלי
* כבלים (1992) - בימוי: צבי שיסל
* עונת הדובדבנים (1991) - בימוי: חיים בוזגלו - זוכה פרס אופיר לצילום הטוב ביותר
* על הפנים (1989) - בימוי: הדסה דגני, דליה חוברס
* בגלל המלחמה ההיא (1988) - בימוי: אורנה בן דור
* עבודה בעיניים (1988) - בימוי: יגאל שילון
* ניפגש בחוף (1987) - בימוי: יהודה בארקן, יגאל שילון

## קישורים חיצוניים

## הערות שוליים

קטגוריה:במאים ישראלים
קטגוריה:צלמים ישראלים
קטגוריה:בוגרי אוניברסיטת קלן
קטגוריה:זוכי פרס אופיר: צלמי קולנוע
קטגוריה:ישראלים שנולדו ב-1954
צב שטוח-שריון מלאי

**צב שטוח-שריון מלאי** (שם מדעי: *Notochelys platynota*) הוא  מין יחיד בסוגו של צב ממשפחת צבי בריכה, החי בדרום-מזרח אסיה.

## מאפיינים
אורך השריון של צב זה 32 סנטימטרים וצבעו חום-אפרפר או חום-אדמדם. על השריון יש קווים רבים וכתמים שחורים. צבעו של הצב עצמו כתום-צהוב למעט הראש והצוואר החומים. הצב ניזון בעיקר מצמחי מים ופירות אך גם מחלזונות ופרוקי-רגליים. הצב נפוץ בנחלים, בריכות וביצות ביערות טרופיים עד לגובה של 1,200 מטר בתאילנד, סינגפור, ברוניי, מלזיה ואינדונזיה באיים ג'אווה, סומטרה ובורנאו. הצב נמצא בסכנת הכחדה עקב בירוא יערות, ציד למזון וסחר בחיות מחמד. בשנת 1999 ייצאה מלזיה 12,300 צבים למכירה בתור חיות מחמד אך קשה להרבות צב זה בשבי. בנוסף, יערות הגשם שבהם הוא חי נכרתים לטובת מטעים של דקל השמן מה שמאפשר לציידים להגיע לאזורים שלא היו נגישים בעבר.

## קישורים חיצוניים
 

## הערות שוליים

קטגוריה:צבי בריכה
קטגוריה:תאילנד: זוחלים
קטגוריה:בורנאו: זוחלים
קטגוריה:בעלי חיים שתוארו ב-1834
קטגוריה:טקסונים שתוארו בידי ג'ון אדוארד גריי
קטגוריה:בעלי חיים בביצות באסיה
קטגוריה:זוחלים יחידים בסוגם
אידה ווה

**אידה ווה** (באנגלית: **Ida Waugh**; 24 באוקטובר 1846 – 25 בינואר 1919) הייתה מאיירת אמריקאית של ספרות ילדים.

## ביוגרפיה
אידה ווג נולדה בפילדלפיה. היא בתם של הצייר סמואל בל ווה ואשתו הראשונה, שרה לנדנהול, ולכן הייתה אחותה למחצה של הצייר פרדריק ג'אד ווה. אמה החורגת הייתה מרי אליזה יאנג ווה, ציירת מיניאטורות.

היא למדה באקדמיה ז'וליאן ובאקדמיה דלקוז בפריז. בשנת 1868 השתתפה בשיעור ציור עירום נשי הראשון באקדמיה לאמנויות בפנסילבניה. באותה כיתה היו גם אמילי סרטין וקתרין אן דרינקר.

אידה ווה שיתפה פעולה עם בת זוגה, איימי אלה בלאנשאר, בהוצאת ספרי ילדים - ווה כמאיירת ובלנשארד כסופרת. ווה גם פרסמה ספרים בכוחות עצמה. מלבד איור ספרי ילדים, ווה הייתה ציירת עטורת פרסים. בשנת 1869 הציגה באקדמיה לאמנויות יפות בפנסילבניה שתי עבודות, "המציאה" ופורטרט של קרל גרטנר.

הדיוקן העצמי שלה וציור אחר, "קוסטה קטנה" (1870), נמצאים באוסף הקבוע של מוזיאון האמנות וודמיר, פילדלפיה.

הכומר ג'יי הנרי סמית ג'וניור, בוגר אוניברסיטת פנסילבניה היה אחד התינוקות שהוצגו בסדרה של אידה ווה, "סאנשיין בייביס" (1887). חברת A.D. Matthews Sons הדפיסה את הסדרה מחדש בשנת 1907.

בשנות השמונים של המאה ה-19 היא ציירה את דיוקנה של פלורנס סלרס קוקס פול. עבודתה הידועה ביותר, "הגר וישמעאל" הוצגה בסלון בצרפת בשנת 1888, ונרכשה אז על ידי האקדמיה לאמנויות יפות בפנסילבניה. בשנת 1890 פרסמה ספר בן 21 עמודים עם איורים בשחור-לבן של אמנים שונים, כולל האיור הראשון שפרסמה ג'סי וילקוקס סמית.

בשנת 1893 הציגה בתערוכה הקולומביאנית העולמית בשיקגו: "פיירו", "שני תינוקות" ו"הכל בארבע שניות" הם הוצגו ברוטונדה, בבניין האישה, ו"הגר וישמעאל" הוצג בארמון המרכזי של האמנויות.

בשנת 1895 הוצגה יחד במאמר על ציירות נשים אחרות שפורסם ב"פילדלפיה אינקוויירר". המאמר הדגיש כיצד קירות הסטודיו של ווה היו "מודפסים עם רישומים רבים ... רובם הם תנוחות ראש ודמיות, שכן אמנית זו, התמחתה בציור פורטרטים". בשנת 1896 האולפן, ברחוב הערמונים 1530, ניזוק עקב שרפה שהרסה את הסטודיו שלידה השייך לקרול בק.

אידה ווה הייתה בת זוגה של איימי אלה בלאנשארד (1856–1926), סופרת ילדים. הן הכירו כשווה עדיין גרה עם הוריה ובלאנשארד הועסקה כמורה של אחיה הצעיר של ווה, הצייר לעתיד פרדריק ווה.

אידה ווה נפטרה ב־25 בינואר 1919 בביתה בניו יורק, והיא קבורה לצד אביה בוודלנדס, פילדלפיה.

## גלריה

קובץ:At The Beach.jpg
קובץ:Baby Seated by Boston Public Library.jpg
קובץ:Catching Butterflies.jpg
קובץ:Mother and Child (2).jpg
קובץ:Ida Waugh, Little Cosette, 1870.jpg
קובץ:Ida Waugh - Two Boys with Bulldog - 2004-469 - Princeton University Art Museum.jpg
קובץ:Florence Sellers Coxe Paul by Ida Waugh.png


## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:ציירות אמריקאיות
קטגוריה:מאיירות אמריקאיות
קטגוריה:ציירים אמריקאים
קטגוריה:מאיירים אמריקאים
קטגוריה:להט"ביות אמריקאיות
קטגוריה:אמריקאיות שנולדו ב-1846
קטגוריה:אמריקאים שנולדו ב-1846
קטגוריה:אמריקאיות שנפטרו ב-1919
קטגוריה:אמריקאים שנפטרו ב-1919
Gati

**גאטי** (באנגלית: **Gati**) היא חברת לוגיסטיקה הודית, המציעה שירותי הפצה ברחבי הודו.

המטה הראשי של החברה נמצא בעיר היידראבאד, מלבדו מפעילה החברה משרדים ומחסנים בכל הערים הגדולות בהודו.

גאטי היא חברת בת של אולקרגו לוגיסטיקה וחלק מקבוצת אבשיה (Avvashya Group).

## היסטוריה
גאטי הוקמה בשנת 1989 כחברת שליחויות והפצה בין צ'נאי ומדוראי.

בשנת 1995, הפכה לחברה בע"מ והחלה לספק ערבות כספית על המשלוחים שלה.

בשנת 2001, החלה החברה לבצע משלוחים בקו המהיר בין קולקטה למומבאי.

בשנת 2020, נרכשה גאטי על ידי חברת הלוגיסטיקה ההודית אולקרגו לוגיסטיקה.

## קישורים חיצוניים

*   

## הערות שוליים

קטגוריה:חברות לוגיסטיקה
קטגוריה:חברות הודיות
פונקציית זטא של דדקינד

במתמטיקה **פונקציית זטא של דדקינד** עבור שדה מספרים \,K היא פונקציה מרומורפית על המישור המרוכב. הפנקציה מהווה הכללה של פונקציית זטא של רימן. באופן מפורש פונקציית זטא של דדקינד עבור המקרה בו \,K
הוא שדה המספרים הרציונליים, היא פונקציית זטא של רימן. בדומה לפונקציית זטא של רימן, גם פונקציית זטא של דדקינד שימושית מאוד בתורת המספרים. בעוד שפונקציית זטא של רימן מספקת מידע על ההתפלגות של המשפרי מהראשוניים, פונקציית זטה של דדקינד מספקת מידע על התפלגות הזאת בשילוב עם תכונות אריתמטיות של המספרים הראשוניים הקשורות לשדה K.
## הגדרה
פונקציית זטא של דדקינד עבור שדה מספרים \,K היא ההמשכה האנליטית של 
\zeta_K(s)=\sum_{I\sub\mathcal O_K}\big(N^K_{\mathbb Q}(I)\big)^{-s},
כאשר \,I עובר על האידיאלים של חוג השלמים \mathcal O_K, ו-N^K_{\mathbb Q}(I)=|\mathcal O_K : I|, הנורמה של \,I. אם \,K הוא שדה המספרים הרציונליים, מתקבלת פונקציית זטא של רימן. גם במקרה הכללי, הטור המתאר את פונקציית זטא מתכנס עבור \ \mbox{Re}(s)>1, וקיימת עבורו המשכה לפונקציה מרומורפית בכל המישור המרוכב, עם קוטב פשוט יחיד ב-\ s=1.
## השערת רימן המוכללת
השערת רימן המוכללת גורסת כי לכל שדה מספרים \,K, האפסים של פונקציית זטא של דדקינד המתאימה מקיימים \mbox{Re}(s)=\frac12.

דדקינד
לאיוש בורשודי

**לאיוש בורשודי** (במקור עד 1909 **קליין**, בהונגרית: **Borsodi Lajos**; וליקי בצ'קרק, 8 במאי 1883 – יאבוקה, 1941) היה משורר, עורך, סופר יהודי-הונגרי, יליד וויבודינה, עורך דין בהכשרתו.

## קורות חיים
לאיוש בורשודי נולד במשפחה יהודית בחבל באנאט-וויבודינה בדרום ממלכת הונגריה (כיום חלק מצפון סרביה) שבמסגרת האימפריה האוסטרו-הונגרית. הוא סיים את לימודיו בתיכון בעיר הולדתו, קיבל תואר במשפטים, תעודת עורך דין בבודפשט ודוקטורט במשפטים באוניברסיטת קלוז'. בורשודי היה אחד מנציגיה הבולטים של הספרות ההונגרית ביוגוסלביה, בנוסף למחקרים על הספרות ההונגרית והסרבו-קרואטית, הוא פרסם מחזה וסיפוריו הקצרים. קובץ  שירי-הפרוזה שלו, "חלון ראווה" (וליקי בצ'קרק, 1921), ביטא את אווירת הקיפאון הכפרי. הוא התגורר בטימישוארה בשנות ה-30 של המאה ה-20, היה היועץ המשפטי של הסניף בבאנאט של "המפלגה ההונגרית הלאומית" (OMP) וערך את כתב העת ההיתולי "אישטוק המשוגע". שם פורסם קובץ שירה נוסף שלו, "פרחי בר". בהמשך הוא חזר ליוגוסלביה, שם פרסם בכתב העת "קלנדיה" (כתב עת ספרותי וביקורתי של המיעוט ההונגרי ביוגוסלביה) ובשנים 1937–1938 את הרומן שלו "בני צ'אבה" (Csabayék)  יצירה המתארת את החיים בעיירה.

## עבודותיו
* הוד רוממותו! מחזה במערכה אחת
* סיפורים – הרהורים; זינגר – וולפנר, 1905
* חלון ראווה; 1921
* מסיבה, נשף – סצנות, סיפורים קצרים; 1923

## ראו גם
* אימרה בורי: תולדות הספרות ההונגרית ביוגוסלביה. נובי סאד, 1968.
* פאל גויאש: חייהם ויצירותיהם של סופרים הונגרים – לקסיקון ספרותי. 1927
* לאסלו גרולד: לקסיקון הספרות ההונגרית ביוגוסלביה (1918–2000). נובי סאד, הוצאת פורום, 2001
* זולטן קלפיש: מדריך ביוגרפי. אלף ביוגרפיות הונגריות מארצות דרום סלאביות. נובי סאד, הוצאת פורום, 2002
* לקסיקון המשחק ההונגרי. אלאדר שופפלין. איגוד השחקנים הלאומי והמכון לפנסיה. [1929]
* לקסיקון יהודי הונגרי. 1929. לאיוש בורשודי
* יוז'ף פלטינוס: חטאי "הבנייה החופשית". מהדורה רביעית, 1938–1939.
* לקסיקון חדש של הספרות ההונגרית. עורך ראשי. פטר לאסלו, 1994

## לקריאה נוספת
* לקסיקון הספרות ההונגרית ברומניה: 1981.
* לאיוש בורשודי במוזיאון הספרותי פטפי.

## הערות שוליים

קטגוריה:סופרים יהודים הונגרים
קטגוריה:עורכי עיתונים יהודים הונגרים
קטגוריה:עורכי דין יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:משוררים יהודים הונגרים
קטגוריה:סופרים ומשוררים שנספו בשואה
קטגוריה:עיתונאים שנספו בשואה
קטגוריה:עורכי דין שנספו בשואה
קטגוריה:יהודים מוויבודינה
קטגוריה:הונגרים שנולדו ב-1883
קטגוריה:הונגרים שנפטרו ב-1943
אילנה עדן

**אילנה עדן** (נולדה ב-1 במאי 1940) היא שחקנית קולנוע, טלוויזיה ותיאטרון ישראלית.

## ביוגרפיה
אילנה עדן נולדה וגדלה בבת ים כ**אילנה לני קופר**. כשהייתה בת 15 החליטה, בעקבות צפייה בסרט "פיגמליון", כי היא מעוניינת להפוך לשחקנית. עדן זכתה במלגה ללימודי משחק בבית הספר הדרמטי של הבימה, ואף זכתה בפרס ע"ש השחקן צבי בן-חיים לתלמידה המצטיינת של התיאטרון.

בשנת 1958 הופיעה במחזה "ליזיסטרטה" וכן במחזה "הסוחר מוונציה".

עדן עברה ללונדון, שם ניסתה להתקבל לצילומי הסרט "יומנה של אנה פרנק" אך לבסוף גברה עליה השחקנית מילי פרקינס. מאוחר יותר, התסריטאי והמפיק סמואל אנגל בחר ללהק את עדן לתפקיד רות בסרטו "סיפורה של רות" של אולפני המאה ה-20. אנגל יעץ לה לעברת את שמה המקורי, קופר, לשם בעל צליל עברי.

לאחר צילומי הסרט, המשיכה עדן בהופעות בסרטי קולנוע וסדרות טלוויזיה בישראל ובארצות הברית.

בשנת 1962 נישאה למחזאי והבמאי נסים אלוני. השניים התגרשו בשנת 1965.

בשנת 1966 שיחקה בסרט "מבצע קהיר" בבימוי והפקת מנחם גולן.

עדן נישאה למלחין האמריקאי פרד מיירו, אשר נפטר בשנת 1999. לשניים נולדו 3 ילדים.

## פילמוגרפיה
* סיפורה של רות (1960)
* מבצע קהיר (1966)

## קישורים חיצוניים

* אילנה עדן מספרת על הוליבוד ועל עצמה, מונולוג של כוכב

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראלים שנולדו ב-1940
קטגוריה:ישראליות שנולדו ב-1940
כריש רחב-סנפיר בורנאי

**כריש רחב-סנפיר בורנאי** (שם מדעי: *Lamiopsis tephrodes*) הוא מין של כריש טרופי ממשפחת הכרישיים, השייך לסוג למיופסיס. הוא תואר ב-1905 בידי החוקר האמריקאי הנרי ויד פאולר , אך נחשב לתת-מין של קרובו לסוג כריש רחב-סנפיר. ב-2010 הכריש סווג שוב כמין עצמאי.

מין כריש זה חי רק באוקיינוס ההודי שלחופי מלזיה, תאילנד ואינדונזיה, בעיקר באי בורנאו שממנו קיבל את שמו. תפוצתו אינה שכיחה, ורק מספר פרטים נצפו בטבע, כשלעיתים מתבלבלים בינו לבין הכריש רחב-הסנפיר.

כריש זה מגיע עד לאורך 145 סנטימטרים והוא בעל עור אפור בהיר ובטן לבנה. החוטם רחב וחורי הזימים מצויים סמוך לאחורי העיניים. סנפירי החזה גדולים ושטוחים והזנב קצר יחסית. הכריש מצוי על הקרקעית של החופים ומחפש סרטנים, דיונונים ודגי גרם שונים למאכל.

## קישורים חיצוניים

## הערות שוליים

קטגוריה:טקסונים שתוארו בידי הנרי ויד פאולר
קטגוריה:כרישיים
קטגוריה:בעלי חיים שתוארו ב-1905
קטגוריה:דגי האוקיינוס ההודי
כריש רחב-סנפיר

**כריש רחב-סנפיר** (שם מדעי: *Lamiopsis temminckii*) הוא מין של כריש טרופי ממשפחת הכרישיים, השוכן בצפון האוקיינוס ההודי ומצוי בסכנת הכחדה בטבע. זהו אחד משני המינים בסוג למיופסיס לצד כריש רחב-סנפיר בורנאי.

כריש זה בעל דו-צורתיות זוויגית והנקבות גדולות הרבה מהזכרים. האורך הממוצע שלהם הוא 130 סנטימטרים בעוד פרטים גדולים הגיעו לאורך של 208 סנטימטרים ומשקל של 52.4 קילוגרם. הזכרים קטנים יותר והגיעו רק עד 160 סנטימטרים. לכריש סנפירי חזה רחבים ושטוחים וזנב קצר. הנקבה משריצה בין 2 ל-4 צאצאים חיים, לאחר 8 חודשי היריון.

הכריש שוחה לרוב בקרבת החופים החוליים שלחופי האוקיינוס ההודי ומערב האוקיינוס השקט שבין פקיסטן והודו עד לסין, בורמה וסראוואק שבמלזיה. הוא לא מופיע באופן לא-רציף לאורך החופים או מדפי היבשה בגפו. הוא מחפש מזון בקרקעית או מעליה וניזון ממיני דגי גרם, סרטנים ודיונונים, כשפרט אחד הכיל בקיבתו 214 פרטי סרטנים.

הכריש מצוי בסכנת הכחדה עקב דיג יתר למטרות מרק סנפירים הנחשב למעדן במדינות רבות באסיה וכן הוא מסתבך ברשתות דייגים, לעיתים במשך עונת הרבייה.

## קישורים חיצוניים

## הערות שוליים

קטגוריה:טקסונים שתוארו בידי פרידריך גוסטב יעקב הנלה
קטגוריה:כרישיים
קטגוריה:בעלי חיים שתוארו ב-1839
קטגוריה:מגה-פאונה של האוקיינוס ההודי
קטגוריה:דגי ים בהודו
למיופסיס

**למיופסיס** (שם מדעי: *Lamiopsis*) הוא סוג של דגי סחוס ממשפחת הכרישיים, הכולל 2 מינים המצויים לחופי האוקיינוס ההודי ומערב האוקיינוס השקט. בעבר נכלל בסוג רק המין כריש רחב-סנפיר, אך בהמשך הוחלט לסווג עוד מין - כריש רחב-סנפיר בורנאי.

שני המינים מפגינים דו-צורתיות זוויגית כשאורכם עולה על 130 סנטימטרים והנקבות גדולות יותר ומגיעות לעיתים לאורך 2 מטרים. הכרישים בעלי סנפירי חזה רחבים ושטוחים, זוג סנפירי גב בולטים וחוטם קצר.

הם חיים בעומקים רדודים ומחפשים בחולות החוף דגי גרם, סרטנים ודיונונים למאכל. לעיתים הם נתפסים ברשתות דיג ומגיעים לסכנת הכחדה.

## מינים
*כריש רחב-סנפיר (*Lamiopsis temminckii*)
*כריש רחב-סנפיר בורנאי (*Lamiopsis tephrodes*)

## קישורים חיצוניים

קטגוריה:כרישיים
לומוסטין

ממוזער
**לומוסטין** (באנגלית: **Lomustine**) בקיצור **CCNU** ; שם המותג המקורי **CeeNU**, המשווק כיום כ-**Gleostine**) הוא תרכובת אלקילטורית (alkylating), המשמשת כתרופה כימותרפית.

התרופה מסיסה בשומנים, ובשל כך היא עוברת את מחסום הדם-מוח. מאפיין זה הופך אותו לאידיאלי לטיפול בגידולי מוח, אם כי הוא משמש גם לטיפול בלימפומת הודג'קין.

השימוש בלומוסטין אפשרי, מאחר שניתן ליטול אותו זמן בממושך בטרם בו תאי הדם הלבנים מגיעים למספרם הנמוך ביותר.

תרופה זו נחשבת כתרופת קו שני (התרופה ניטלת אם הטיפול הראשוני לא הצליח). בגידולי מוח מסוג גליומה - קודם ניתן טמודל, ורק לאחר מכן ניתן שילוב של לומוסטין עם פרוקרבזין.

התרופה נלקחת בכמוסות - דרך הפה.

## תופעות לוואי
* תופעות לוואי הקשורות למערכת העיכול - בחילות והקאות יכולות להופיע שלוש עד שש שעות לאחר קבלת מנה הניתנת דרך הפה. על פי רוב תופעה זו תימשך פחות מ-24 שעות.
: ניתן למנוע תופעה זו על ידי שימוש בתרופות נגד בחילות (כגון זופרן או פרמין).
* תופעות לוואי הקשורות למערכת הדם:
** הרעילות השכיחה ביותר והחמורה ביותר שגורמת התרופה היא ירידה בייצור תאי מח עצם (myelosuppression) -דבר המתרחש על פי רוב בין ארבעה - שישה שבועות לאחר מתן התרופה.
** מחסור בטסיות דם (תרומבוציטופניה - thrombocytopenia) - דבר המתרחש על פי רוב ארבעה שבועות לאחר מתן התרופה ונמשך שבוע עד שבועיים.
** מחסור בתאי דם לבנים (לויקופניה -leukopenia) - דבר המתרחש על פי רוב חמישה עד שישה שבועות לאחר מתן מנת התרופה, ונמשך שבוע עד שבועיים.
** %65 מן החולים שמקבלים 130 מיליגרם למטר מרובע מפתחים ספירת כדוריות דם לבנות קטנה מ-5000 ממ3; %36 מפתחים ספירת כדוריות דם לבנות קטנה מ-3000 ממ3.
: בשל תופעת לוואי זו נערכות בדיקות ספירת דם בעת נטילת התרופה; במקרה של תופעות לוואי אלה, מופחת המימון של התרופה.
* תופעות לוואי הקשורות למערכת הנשימה:
** הרעלת ריאות - מתרחש לעיתים רחוקות בעת מתן מינום גבוה של התרופה (על פי רוב מעל 1,100 מיליגרם למטר מרובע).
: אירעו מקרים של התפרצות מאוחרת של פיברוזיס ריאתי שהתרחשה 15 שנה לאחר מתן התרופה.
* תופעות לוואי אחרות:
** דלקת הפה (stomatitis);
** התקרחות;
** אנמיה.
** הרעלת כליות או קיטון בגודל כליה.
: תופעה נדירה. במקרה של תופעות לוואי אלה, מופחת המימון של התרופה.
** הרעלת כבד
: תופעה נדירה. במקרה של תופעות לוואי אלה, מופחת המימון של התרופה.
* תופעות לוואי נוירולוגיות:
** בלבול, תשישות, חוסר שליטה בשרירים (ataxia) והפרעות בדיבור (dysarthria)
: תופעה נדירה.

## קישורים חיצוניים

* השימוש בלומוסטין באתר האגודה למלחמה בסרטן
* לומוסטין באתר קופת חולים כללית
* CCNU באתר UCLA

## הערות שוליים

קטגוריה:תרופות לטיפול בגידולים
קטגוריה:תרופות לפי א'-ב'
TAM

ממוזער|טנק TAM
**TAM** (בספרדית: **Tanque Argentino Mediano**, "טנק ארגנטינאי בינוני") הוא טנק בינוני תוצרת ארגנטינה, המתבסס על תובה של נגמ"ש הלחימה הגרמני מארדר.

טנק זה מהווה בסיס לכלי רק"ם נוספים, ביניהם תומ"ת (TAM Palmaria VCA-155) ונגמ"ש לחימה. בסך הכול יוצרו 280 טנקים וכלי רק"ם אחרים המבוססים עליו.

## היסטוריה

### ייצור
בשנות השישים החלה ארגנטינה לחפש דרכים לחדש את ציוד הצבא המיושן שלה, ובעיקר את הטנקים. ניסיונות לרכוש טנקים ממדינות אחרות לרוב לא צלחו, ולבסוף הוחלט כי יפותח טנק מקומי. עקב תעשיית הנשק הלא מפותחת בארגנטינה, נחתם חוזה בין יצרנית הרק"ם מרדר לתעשיית הנשק בארגנטינה לשיתוף פעולה בפיתוח הטנק. שיתוף הפעולה החל בשנות השבעים והמשיך עד תחילת שנות השמונים. בשנת 1981 נכנס לשירות הטנק הראשון שיוצר במסגרת שיתוף פעולה זה. עקב בעיות כלכליות נמשך הייצור של הטנקים כעשור.

בשנים הראשונות לשירות נחשב הטנק לבין הטנקים המוצלחים שנמצאים בשימוש באמריקה הלטינית, אבל עד מהרה איבד הטנק את מעמדו, שכן המדינות השכנות רכשו ציוד מערבי טוב יותר.

בשנת 2015 חתם צבא ארגנטינה על חוזה של 111 מיליון דולר עם ישראל לשדרוג 74 טנקים תוצרת ארגנטינה. לצבא הארגנטינאי הוצעו שני עיצובים לשדרוג הטנק: TAM-2IP ו-TAM-2C. אם זאת נכון לשנת 2024 ארגנטינה נמנעת מלקבל את אחד מן הדגמים לאור הבקשה לעשות שינויים חדשים בדגם TAM-2C המועדף על הצבא מבין השניים. ולאור החשש ממרוץ חימוש באמריקה הלטינית, עקב סכסוכים המתעוררים באזור (דוגמת: סכסוכי גבול ומלחמות האזרחים הרבות).

### לחימה
הטנק TAM מעולם לא לקח חלק בקרב. אם זאת מספר טנקים הוצבו בקרואטיה מטעם משימת שלום של האו"ם.

### יצוא
לאורך השנים היו מספר ניסיונות לייצא את הטנק למדינות במזרח התיכון, בדרום מזרח אסיה ובאמריקה הדרומית, אבל כל ניסיונות אלה כשלו.

## מבנה ומאפיינים
הטנק שוקל כ-30 טון. צוות הטנק כולל 4 אנשים. מחירו 1,500,000 דולר. מידות הטנק הם: אורך הטנק כולל תותח 6.75 מ', רוחב 3.25 מ', 2.42 מ'.

### הנעה ועבירות
הטנק מגיע למהירות מרשימה של 75 קמ"ש לנסיעה קדימה ואחורה כאחד. טווח הפעולה של הטנק עד 800 ק"מ עם תוספת מכל דלק.

### חימוש
לטנק תותח חרוק קנה, 105 מ"מ FM K.4 Modelo 1L עם 50 פגזים ושני מקלעים 7.62 מ"מ.

### מיגון
שריון הטנק הומוגני ונחשב דליל ביחס לטנקים אחרים כיום. השריון בקדמת התובה משופע במיוחד ועוביו עד 50 מ"מ; צידי ואחורי התובה 10–20 מ"מ; קדמת הצריח עד 25–50 מ"מ. בנוסף המנוע נמצא מלפנים, מה שמוסיף סיכויי הישרדות ולרשות הטנק מדוכות עשן.

יש המכנים את TAM בשם "ננס מרכבה" על שם דמיון העיצוב לדגמים הראשונים של המרכבה – עם מנוע מקדימה, צריח בצורת מעוין ותותח 105 מ"מ – וכיוון ששופר בישראל.

## קישורים חיצוניים

## הערות שוליים

קטגוריה:טנקים בינוניים
קטגוריה:ארגנטינה: צבא וביטחון
איב יובולדיו

**איב קיטוטטה יובולדיו** (בצרפתית: **Yves Kitutele Yuvuladio**; נולד ב-5 במרץ 1978) הוא כדורגלן עבר מהרפובליקה הדמוקרטית של קונגו ששיחק בעמדת הבלם.

## קריירת מועדונים
יובולדיו התחיל את הקריירה שלו בקבוצת הכדורגל של שקרספור מליגת העל הטורקית, במדיה שיחק עונה אחת.

בקיץ , יובולדיו חזר לרפובליקה הדמוקרטית של קונגו כאשר חתם במוטמה פאמבה, עמה זכה בשתי אליפויות.

בינואר , יובולדיו חתם בארזורומספור עד לסיום העונה, ולאחר מכן חזר למוטמה פאמבה.

בקיץ , יובולדיו חתם באספראנסה דה תוניס מליגת העל התוניסאית, במדיה זכה באליפות תוניסיה בעונתו הראשונה במועדון.

ב-13 בינואר 2005, יובולדיו חתם בהפועל חיפה מליגת העל. ב-31 בינואר, יובולדיו ערך את הופעת הבכורה שלו בקבוצה בהפסד 3-1 למ.ס. אשדוד. יובולדיו, שיחק בכל משחקי הקבוצה עד לסיום העונה, אך לא הצליח לעזור לקבוצה במאבק ההישרדות בליגה הראשונה.

בקיץ , יובולדיו חתם בעירוני קריית שמונה מהליגה הלאומית וכעבור שנה חתם בהפועל פתח תקווה. בשתי הקבוצות שיחק שנה, ועם שניהן רשם עליה לליגת העל.

בקיץ , יובולדיו שוחרר מפתח תקווה ובינואר , חתם בהפועל בני לוד, במדיה שיחק עד לסיום העונה ולאחר מכן פרש מכדורגל.

## קריירה בינלאומית
ב-9 באפריל 1995, יובולדיו ערך את הופעת הבכורה שלו בנבחרת הרפובליקה הדמוקרטית של קונגו, בניצחון 0-1 נגד  במסגרת מוקדמות גביע אפריקה לאומות 1996. ב-29 בינואר 2002, יובולדיו הבקיע את שער הבכורה שלו בנבחרת בניצחון 1-3 נגד  במסגרת גביע אפריקה לאומות 2002.

יובולדיו שיחק בנבחרת 7 שנים, בהן יובולדיו ערך 15 הופעות וכבש שער אחד.

## תארים
; מוטמה פאמבה
*ליגת העל של הרפובליקה הדמוקרטית של קונגו: , 

; אספראנסה דה תוניס
*ליגת העל התוניסאית: 

; עירוני קריית שמונה
*ליגה לאומית: 2006/2007

## קישורים חיצוניים

## הערות שוליים

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: בלמי כדורגל
קטגוריה:כדורגלני ארזורומספור
קטגוריה:כדורגלני אספראנסה דה תוניס
קטגוריה:כדורגלני הפועל חיפה
קטגוריה:כדורגלני עירוני קריית שמונה
קטגוריה:כדורגלני הפועל פתח תקווה
קטגוריה:כדורגלני הפועל בני לוד
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2000
קטגוריה:כדורגלני גביע אפריקה לאומות 2002
קטגוריה:כדורגלנים זרים בישראל
קטגוריה:ספורטאים מהרפובליקה הדמוקרטית של קונגו בטורקיה
קטגוריה:ספורטאים זרים בתוניסיה
קטגוריה:ספורטאים מהרפובליקה הדמוקרטית של קונגו בישראל
קטגוריה:אישים מהרפובליקה הדמוקרטית של קונגו שנולדו ב-1978
פרנצ'סקו אצ'רבי

**פרנצ'סקו אָצֶ'רְבִּי** (באיטלקית: **Francesco Acerbi**; נולד ב-10 בפברואר 1988) הוא כדורגלן איטלקי המשחק בעמדת הבלם באינטר מילאנו מהסרייה א' ובנבחרת איטליה.

## קריירת מועדונים
אצ'רבי, התחיל את הקריירה שלו בקבוצת הנוער של פאביה. ב-23 באפריל 2006, אצ'רבי ערך את הופעת הבכורה שלו בקבוצה הבוגרת. ב-11 בינואר 2007, אצ'רבי הושאל לרנאטה, במדיה שיחק עד סוף החודש. ב-2 באוגוסט, אצ'רבי הושאל לטריסטינה, אך כעבור שבועיים שוחרר ממנה והושאל לספציה, בה שיחק רק בקבוצת המילואים ולא זכה לדקות משחק בקבוצה הבוגרת.

ב-16 ביולי 2010, אצ'רבי חתם רג'ינה מהסרייה ב'.

ב-24 ביוני 2011, אצ'רבי חתם בגנואה, תמורת 2.2 מיליון אירו עבור 50% מכרטיס השחקן שלו, אך כעבור שבוע, אצ'רבי חתם בקייבו ורונה תמורת 2 מיליון אירו, כחלק מעסקת העברתו של קווין קונסטנט שעשה את הדרך ההפוכה.

ב-20 ביוני 2012, אצ'רבי חתם במילאן, שרכשה מחצית מהזכויות על כרטיס השחקן. בשנת , אצ'רבי חשף בראיון כי בתקופה בה שיחק המועדון הוא סבל מדיכאון, עקב מות אביו, והרבה לשתות אלכוהול. ב-26 בינואר 2013, אצ'רבי חזר לגנואה, כאשר גם הפעם היה זה קווין קונסטנט שעשה את הדרך ההפוכה, אך כעבור זמן קצר הושאל בחזרה לקייבו ורונה.

ב-9 ביולי 2013, אצ'רבי חתם בססואולו, עבור 1.8 מיליון אירו תמורת כמחצית מכרטיס השחקן שלו. במסגרת בדיקות רפואיות שנערכו לפני תחילת העונה, התגלה גידול באשך של אצ'רבי ולאחר מכן חזר לשחק בקבוצתו. בדצמבר , נכשל בבדיקת חומרים אסורים שגרתית. אצ'רבי, מצידו טען כי הדבר נבע מרמות הורמונים לא סדירות, עקב היותו חולה סרטן והכחיש כי השתמש בחומרים אסורים. החל מ-7 בינואר עד ל-14 במרץ 2014, אצ'רבי עבר סדרת טיפולים כימותרפיים, ואף על פי שהגיע לאימוני הקבוצה במהלך הטיפולים, הוחלט כי יחזור לשחק כדורגל רק בעונה הבאה. ב-30 בינואר 2015, ססואולו רכשה את החצי השני של כרטיס השחקן שלו, גם תמורת 1.8 מיליון אירו.

ב-11 ביולי 2018, אצ'רבי חתם לחמש שנים בלאציו מהסרייה א'. ב-20 בינואר 2018, קיבל צהוב חמישי לעונה ובכך נמנע ממנו לשחק במשחק שלאחריו ובכך רשם רצף של 149 הופעות רצופות בסרייה א', 13 פחות מזה של חבייר זאנטי שמחזיק בשיא.

ב-1 בספטמבר 2022 הושאל אצ'רבי לאינטר מילאנו לעונה אחת ובסיום העונה חתם לשנתיים במועדון.

## קריירה בינלאומית
ב-10 באוגוסט 2012, אצ'רבי זומן לראשונה לסגל נבחרת איטליה. ב-18 בנובמבר 2014, הוא ערך את הופעת הבכורה שלו בנבחרת בניצחון 0–1 נגד .

## תארים
; לאציו
*קופה איטליה: 
*הסופר קאפ האיטלקי: 

; אינטר מילאנו

* אליפות: 2023/2024

#### נבחרת איטליה
* אליפות אירופה: יורו 2020
; אישיים
*כדור הכסף האיטלקי: 

## קישורים חיצוניים

קטגוריה:כדורגלנים איטלקים
קטגוריה:בלמי כדורגל איטלקים
קטגוריה:כדורגלני ספציה
קטגוריה:כדורגלני רג'ינה קלצ'ו
קטגוריה:כדורגלני גנואה
קטגוריה:כדורגלני קייבו ורונה
קטגוריה:כדורגלני מילאן
קטגוריה:כדורגלני ססואולו
קטגוריה:כדורגלני לאציו
קטגוריה:כדורגלני אינטר מילאנו
קטגוריה:כדורגלני נבחרת איטליה
קטגוריה:כדורגלני יורו 2020
קטגוריה:איטלקים שנולדו ב-1988
מרט מולדור

**מרט מולדור** (בטורקית: **Mert Müldür**; נולד ב-3 באפריל 1999) הוא כדורגלן טורקי-אוסטרי, המשחק בעמדת המגן הימני בפנרבחצ'ה ובנבחרת טורקיה.

## קריירת מועדונים
מולדור התחיל לשחק כדורגל כאשר הצטרף בגיל 6 לקבוצת הילדים של ראפיד וינה, ושיחק בכל קבוצות הגיל של המועדון עד שהגיע לקבוצה הבוגרת. ב-13 במאי 2018, ערך את הופעת הבכורה שלו בקבוצה הבוגרת בהפסד 1–4 לרד בול זלצבורג. ב-29 במאי, של אותה שנה חתם לשלוש שנים במועדון. ב-4 באוגוסט 2019, מולדור הבקיע את שער הבכורה שלו בתיקו 2-2 נגד סנט פלטן.

ב-20 באוגוסט 2019, מולדור חתם בססואולו מהסרייה א'. 5 ימים לאחר מכן, מולדור ערך את הופעת הבכורה שלו בקבוצה בהפסד 1–2 לטורינו.

ב-2 באוגוסט 2023 חתם בפנרבחצ'ה מליגת העל הטורקית.

## קריירה בינלאומית
מולדור, נולד באוסטריה להורים ממוצא טורקי ולכן היה זכאי לייצג את שני הלאומים בזירה הבינלאומית.

מולדור, החליט לייצג את טורקיה, כאשר התחיל לשחק בנבחרות הצעירות של המדינה. ב-11 באוקטובר 2018, מולדור ערך את הופעת הבכורה שלו בנבחרת הבוגרת, בתיקו 0-0 נגד . נכלל בסגל נבחרת טורקיה ליורו 2024.

## קישורים חיצוניים

## הערות שוליים

קטגוריה:כדורגלנים אוסטרים
קטגוריה:כדורגלנים טורקים
קטגוריה:מגני כדורגל אוסטרים
קטגוריה:מגני כדורגל טורקים
קטגוריה:וינה: כדורגלנים
קטגוריה:כדורגלני ראפיד וינה
קטגוריה:כדורגלני ססואולו
קטגוריה:כדורגלני פנרבחצ'ה
קטגוריה:כדורגלני נבחרת טורקיה
קטגוריה:אוסטרים ממוצא טורקי
קטגוריה:כדורגלני יורו 2020
קטגוריה:כדורגלני יורו 2024 
קטגוריה:אוסטרים שנולדו ב-1999
קטגוריה:טורקים שנולדו ב-1999
אדה שבשטין

**אדה שבשטין** (במקור **שוסברגר,** בהונגרית: **Sebestyén Ede**; נאג'אטאד, 7 ביוני 1875 – בודפשט, 25 בפברואר 1950)  היה סופר, מתרגם, עיתונאי, עורך עיתון, מומחה למוזיקה, היסטוריון מוזיקה יהודי-הונגרי. הוא אחיו של היסטוריון הספרות קארוי שבשטין.

## ביוגרפיה
אדה שבשטין נולד במשפחה יהודית כבנם של סוחר הסוסים מור שוסברגר ושל רוזה קראוס. בילדותו עבר לקפושוואר עם משפחתו, שם נולד אחיו קארוי. בשנים שלפני תחילת המאה ה-20 הוא נסע לסיור לימודים ברוסיה ודיווח על חוויותיו שם ביומון פשטי הירלאפ (Pesti Hírlap)*.* בשנת 1895 הפך לכתב בשבועון בשם "חיים" (Élet). שנתיים לאחר מכן הצטרף למערכת של העיתון "עיתון ארצי" (Országos Hírlap) ועבד שם עד לפירוקו בשנת 1899. לאחר מכן עבד באשטי אוישאג, בפשטי אוישאג. הוא ערך כארבעה כתבי עת בנושאים שונים. בשנת 1903 למד על נושא הלאום בבוקרשט. ב-1904 פרסם את "חיי ההונגרים ברומניה", וב-1905 את העבודה בשם "מדיניות הלאום ברומניה". במהלך שהותו ברומניה כתב כמה מאמרים פוליטיים על ענייני הונגריה ואוסטרו-הונגריה בעיתון הפוליטי הרומני אדברול והיה גם כתב של ה"בודפשטי הירלפ" ושל ה"פשטי הירלאפ" בבוקרשט. מאמריו על מדיניות חברתית וכלכלה לאומית פורסמו בפשטי נפלו, ב"עיתון הערב" (Esti Újság} וב"הונגריה". בנוסף למגזינים שכבר פורטו, מאמרי הספרות היפה שלו פורסמו על ידי העיתונים וכתבי עת: Somogyi Hírlap, Magyar Szó, Uj Idők Magyar Geniusz, Ország-Világ ו-Uj Század. הוא כתב סיפורים ב-Kis Lap, מאמרים לשוניים ב-Magyar Nyelvőr, והיה עמית במגזינים Corvina ו-Könyvkereskedők Lapja (עיתון סוחרי הספרים). הוא עיבד ופרסם את ההיסטוריה של תולדות האופרה של בודפשט בין השנים 1793–1937, וכן כתב את ההיסטוריה של הקונצרטים של פרנץ ליסט בבודפשט. הוא כתב כ-300 מחקרים על תולדות המוזיקה ביומונים שונים ובכתב העת "המוזיקה" (A Zene). הוא כתב גם כמה ספרים, ביניהם "נשיקה על היד וסיפורים אחרים" בשנת 1909, "בריאות הילד" בשנת 1913 ו"גלריית הנשים" בשנת 1923. הוא גם תרגם להונגרית את הרומן של דנילבסקי (Nikolay Danilevsky) "כרוניקת משפחתית", את סיפוריהם של פוטאפנקו, צ'כוב וסופרים רוסים אחרים. הוא תרגם גם מרומנית, מגרמנית ומצרפתית.

אשתו הייתה טרזיה אקר, איתה התחתן בבודפשט, ב-28 בדצמבר 1909, אך הם התגרשו כעבור 5 שנים.

## עבודותיו העיקריות
* לפריז! בודפשט, 1899. (מדריך ליריד העולמי בפריז)
* חיי ההונגרים ברומניה: מההיסטוריה של ההונגרים ברומניה (בודפשט, 1904)
* מדיניות הלאום הרומנית (בודפשט, 1905)
* תיאור עמותת התרבות הציבורית הרומנית בשם אסטרה. בודפשט, 1905. (תדפיס מיוחד מעלון ההתאחדות ההונגרית)
* נשיקה על היד וסיפורים קצרים אחרים (בודפשט, 1909)
* בריאות הילד (1913)
* גלריית הנשים (1923)
* מהעבר המוזיקלי של בודפשט. 1. הופעות האופרה ההונגרית בבודפשט: 1937-1793 (בודפשט, 1937)
* הקונצרטים הגדולים של בודפשט במחצית הראשונה של המאה ה-19 (בודפשט, 1941)
* מוצרט והונגריה (בודפשט, 1941)

## לקריאה נוספת
* מרצל בנדק: לקסיקון ספרותי הונגרי. 1965-1963
* לקסיקון יהודי הונגרי. 1929. אדה שבשטין
* ספר המוזיקה ההונגרית. עורך אימרה מולנאר. בודפשט, אדן הוואש, 1936.
* יוז'ף סיניאי: חייהם ויצירותיהם של סופרים הונגרים. 1908
## הערות שוליים

קטגוריה:מתרגמים יהודים הונגרים
קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:היסטוריונים יהודים הונגרים
קטגוריה:היסטוריוני מוזיקה יהודים הונגרים
קטגוריה:ניצולי השואה: הונגריה
קטגוריה:הונגרים שנולדו ב-1875
קטגוריה:הונגרים שנפטרו ב-1950
ג'יימס בלאק

**ג'יימס בלאק** (באנגלית: **James Black**; 6 במרץ 1793 – 21 ביוני 1872) היה פוליטיקאי אמריקאי, שכיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס ה-13, ולאחר מכן מטעם מחוז הקונגרס ה-16, של מדינת פנסילבניה. בלאק דגל בדמוקרטיה ג'קסונית.

## ביוגרפיה
בלאק נולד בניופורט שבפנסילבניה, ב-6 במרץ 1793. בין השנים 1830–1831 כיהן כחבר בית הנבחרים של פנסילבניה. בשנת 1836 נבחר לבית הנבחרים של ארצות הברית למושב הקונגרס ה-24, לאחר שחבר הקונגרס ג'סי מילר, התפטר ממנו.

בין השנים 1842–1843 כיהן בשופט משנה במחוז פרי. בלאק נבחר לבית הנבחרים לקונגרס ה-28, ולאחר מכן גם לקונגרס ה-29, מטעם המפלגה הדמוקרטית. 

הוא נפטר בניו בלומפילד שבפנסילבניה ב-21 ביוני 1872, ונקבר בבית העלמין ניו בלומפילד.

## קישורים חיצוניים
* 
* 

## הערות שוליים

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מפנסילבניה
קטגוריה:אמריקאים שנולדו ב-1793
קטגוריה:אמריקאים שנפטרו ב-1872
מיחה פיטאמיץ'

**מיחה פיטאמיץ**' (בסלובנית: **Miha Pitamic**; נולד ב-28 במרץ 1977) הוא כדורגלן עבר סלובני, ששיחק בעמדת המגן הימני.

## קריירה
פיטאמיץ' התחיל את הקריירה שלו בקבוצת הכדורגל ברניק מאריבור, ממנה עבר לציבילה טריגלב קראני.

בקיץ , פיטאמיץ' חתם בגוריצה מליגת העל הסלובנית וכעבור שנה חתם במריבור, עמה זכה בשתי אליפויות בשנתיים הראשונות שלו במועדון.

בקיץ , פיטאמיץ' עזב את סלובניה וחתם בהפועל נצרת עילית מליגת העל. ב-24 באוגוסט, ערך את הופעת הבכורה שלו בקבוצה בניצחון 1-2 נגד מ.ס. אשדוד. כעבור מספר חודשים, פיטאמיץ' שוחרר מנצרת עילית וחזר לגוריצה.

כעבור שנה, חתם בווילדון מהליגה הרביעית באוסטריה, בה שיחק עד שנת  ולאחר מכן פרש מכדורגל.

## תארים
; מאריבור
*ליגת העל הסלובנית: , 

## קישורים חיצוניים

קטגוריה:כדורגלנים סלובנים
קטגוריה:מגני כדורגל סלובנים
קטגוריה:כדורגלני גוריצה
קטגוריה:כדורגלני מריבור
קטגוריה:כדורגלני הפועל נוף הגליל
קטגוריה:כדורגלנים זרים בישראל
קטגוריה:ספורטאים סלובנים בישראל
קטגוריה:ספורטאים סלובנים באוסטריה
קטגוריה:ילידי 1977
ביורן חלמן

**ביורן חלמן** (בשוודית: **Björn Kjellman**; נולד ב-4 ביוני 1963) הוא שחקן וזמר שוודי.

## ביוגרפיה
חלמן נולד במחוז סקונה שבדרום שוודיה, הוא למד בבית ספר לתיאטרון במאלמה וב-1986 החל להופיע בתיאטרון בסטוקהולם. ב-1999 שיחק בסרט "Vägen ut" העוסק בשחקן העוזב את מקצועו והולך לעבוד בבית כלא, ב-2000 שיחק את אחיה של מונה, הדמות הראשית בסרט "פעם בחיים" שביימה סוסנה ביר. 

הוא דיבב בשוודית את פליק	בסרט "באג לייף", את אלכס בסרט "מדגסקר" וביצע את התפקיד גם בסרט ההמשך "מדגסקר 2".

ב-1992 ו-1996 הגיש בטלוויזיה השוודית פרשנות לאירוויזיון, הוא גם הגיש מספר פעמים פרשנות לתחרות ברדיו השוודי, הוא התמודד במלודיפסטיבלן 2006 עם השיר "Älskar du livet	", הוא עלה לגמר התחרות ושם היה במקום התשיעי.

בשנת 2012 שיחק לצדה של אנטייה טראואה בסרט "Nobels testamente" בתור אנדרס.

בשנת 2020 החל לשחק בסדרת הדרמה קומית "אהבה ואנרכיה" מבית היוצר של נטפליקס, בדמותו של רוני, מנכ"ל ההוצאה לאור. 

## קישורים חיצוניים

קטגוריה:שחקני קולנוע וטלוויזיה שוודים
קטגוריה:מדבבים שוודים
קטגוריה:זמרים שוודים
קטגוריה:בוגרי בתי ספר למשחק
קטגוריה:משתתפי מלודיפסטיבלן 2006
קטגוריה:שוודים שנולדו ב-1963
אסתרליין יקירתי

ממוזער|שמואל יוסף ואסתר
**אסתרליין יקירתי** הוא ספר, הכולל חליפת מכתבים שכתבו זה לזה שמואל יוסף עגנון ורעייתו אסתר מרכס-עגנון בשנים 1924–1931. המכתבים קובצו יחד בידי אמונה ירון, בתם של בני הזוג, והיא גם הוסיפה בתחילת הספר ביוגרפיה של משפחת עגנון בתקופת חליפת המכתבים. הספר יצא לאור בשנת 1983 בהוצאת שוקן.

אסתרליין היה שם החיבה שנתן עגנון לאשתו, וכך הוא פתח את המכתבים שנשלחו אליה. המכתבים נשלחו בעת שעגנון שהה בנפרד מאשתו במהלך נסיעותיו, בתקופה שבה היא התגוררה בגרמניה והוא התגורר בארץ ישראל, וכן בימים שבהם נשרף ביתם בתלפיות ומשפחתו נסעה בעוד הוא נשאר בקרבת מקום.

במכתבים מתוארים אירועים רבים שחוו עגנון ובני משפחתו: שרפת הבית ואיתו כתבי יד שטרם ראו אור בבאד הומבורג בשנת תרפ"ד, רעידת האדמה שפגעה בביתם בירושלים בשנת תרפ"ז, השוד שערכו פורעים ערבים בביתם בתלפיות במאורעות תרפ"ט וסיום כתיבת שלושה כרכים ראשונים של כתבי עגנון והוצאתם לאור בגרמניה.

המכתבים ששלח עגנון לאשתו מביעים את הגעגועים שחש אליה ואל משפחתו. חלק מהמכתבים היו ארוכים בעלי סגנון אופייני לכותב, "עברית עגנונית", וחלקם קצר ואישי

על מציאת המכתבים סיפרה אמונה ירון:
:עד שלא מצאתי מכתבים אלה לא ידעתי שהורי שמרו עליהם. מכתבי אבי נמצאו בארונה של אמי צרורים וקשורים בתוך מעטפותיהם ומכתבי אמי שמורים היו באחת ממגירות העמוד של אבי. לא מצאתי מכתבים שכתבו זה לזה לפני תרפ"ד, היינו לפני השרפה בהומבורג. גם רבים ממכתבי אמי אל אבי מן השנים תרפ"ד-תרצ"א לא מצאתי. אני משערת שאבדו כשאבי היה בדרך או כשלא היה לו מקום מגורים קבוע.

## המחזה "אסתרליין יקירתי"
המחזה "אסתרליין יקירתי", המבוסס על מכתבי עגנון, עלה בשנת 1997 בתיאטרון החאן בבימויו של יורם פאלק ובכיכובם של יהויכין פרידלנדר, יעל ברנפלד ואבינעם מור-חיים.

## קישורים חיצוניים
* 
* 
* 

## הערות שוליים

קטגוריה:מכתבים
מסוף הלוחמים

**מסוף הלוחמים** או חניון הלוחמים הוא מסוף אוטובוסים של חברת דן בעיר תל אביב יפו ליד משרד הרישוי, המסוף משמש בעיקר את קווי חברת דן ונמצא בסמוך לבית חולים וולפסון ומסוף וולפסון.

## קווי אוטובוס במסוף

קטגוריה:תל אביב-יפו: תחנות מרכזיות ומסופי אוטובוסים
מכניסי רחמים (שיר)

**מכניסי רחמים** הוא שיר רגש, שהלחין חיים בנט והפך ללהיט שגרר מספר רב של ביצועים ושל גרסאות כיסוי.

## היסטוריה וביצועים
השיר יצא והולחן על ידי המלחין חיים בנט במסגרת המקהלה של "רננו חסידים" של חסידות סערט ויז'ניץ לקראת ימי הסליחות בשנת תשמ"ח, הסולן של השיר במקור היה שלמה כהן, מקור למילות השיר הוא הפיוט לימים נוראים מכניסי רחמים הנאמר על ידי קהילות שונות בעם ישראל.

השיר יצא לראשונה ב-1992 בדיסק "מכניסי רחמים" של שלמה כהן, ב-1997 יצא באלבום "הנשמה לך 1" של תזמורת שלהבת וגלעד פוטולסקי, ב-2010 יצא באלבום אוחילה של אודהליה ברלין, ב-2014 יצא באלבום "שרים בתפילה" של יצחק מאיר ועוד.

השיר בוצע גם על ידי אברהם פריד, מרדכי בן-דוד, יונתן שינפלד, מוטי שטיינמץ, יעקב שוואקי, שמואל ברונר ועוד.

בשנת תשע"ב (2012) זכה חיים בנט בפרס אקו"ם על הישג מיוחד בתחום הזמר החסידי. בין החלטת השופטים נכתב: "כי יצירתו הקלאסית והמרגשת "מכניסי רחמים" ליוותה את עם ישראל בשעות קשות שבהן לא נותר אלא לעמוד בתחינה בפני יוצר כל.

אברהם פריד אף התבטא כי זה השיר שלא שלו שהוא הכי אוהב.

## קישורים חיצוניים
* 

## הערות שוליים

קטגוריה:שירים חסידיים
רומן פרוטסביץ'

**רומן דימיטרייביץ' פרוטסביץ**' (ברוסית: **Роман Дмитриевич Протасевич**; בבלארוסית: **Раман Дзмітрыевіч Пратасевіч**, רַמן דזמיטרייביץ' פרטסביץ') הוא עיתונאי ופעיל אופוזיציה בלארוסי.

על פי כתבה ב-BBC, שלטונות בלארוס ניסו לתאר את פרוטסביץ' כפעיל ימין קיצוני, והפיצו תמונות בהם נראה אדם הדומה לו במדי "גדוד אזוב", גדוד נאו-נאצי של המשמר הלאומי האוקראיני שבסיסו באגן ים אזוב. כמו כן נטען שלקח חלק במלחמה בדונבאס, ואף נפצע בה. פרוטסביץ' אישר כי שהה במשך כשנה באזור הדונבאס אך לדבריו עשה זאת כעיתונאי וצלם.

בעבר היה פרוטסביץ' העורך הראשי של ערוץ טלגרם בשם "NEXTA", שהתנגד לממשלתו של אלכסנדר לוקשנקו.

ב-23 במאי 2021 הונחתה טיסה 4978 של ריאנאייר, שעשתה את דרכה מיוון לליטא, בנמל התעופה הלאומי מינסק בידי פקחי הטיסה הבלארוסים, ובסיוע מטוס קרב מיג-29 של חיל האוויר הבלארוסי, בטענה שלפיה התקבל מידע על פצצה שהוטמנה על סיפון המטוס. לאחר נחיתת המטוס נעצרו פרוטסביץ' וחברתו, סופיה סאפגה, בידי המשטרה המקומית.

## תגובות למעצרו

יום לאחר המעצר פרסמה הטלוויזיה הממלכתית של בלארוס סרטון ובו נראה פרוטסביץ' כשעל פניו סימני חבלה, מצהיר כי יודה בארגון ההפגנות נגד המשטר בעקבות הבחירות לנשיאות בבלארוס בשנת 2020 שתוצאותיהן זויפו לטענת האופוזיציה, וכי אינו סובל מבעיות בריאות כלשהן. הודעה זו הגיעה על רקע דיווחים לא מאומתים כי פרוטסביץ' בן ה-26 סובל ממחלת לב. בעלי בריתו של פרוטסביץ', בני משפחתו ומנהיגת האופוזיציה הגולה סבטלנה טיכאנובסקאיה טענו כי נראה שדבריו הוצאו ממנו תחת לחץ פיזי.

מדינות האיחוד האירופי והאו"ם הגיבו בהודעות גינוי.

לאחר מעצרו בערוץ ONT בממשלתי הוקרן ראיון עם פרוטסביץ' שככל הנראה היה חלק ממערכת לחצים על האסיר.

## קישורים חיצוניים

* 

## הערות שוליים

קטגוריה:פוליטיקאים בלארוסים
קטגוריה:עיתונאים בלארוסים
קטגוריה:פעילים פוליטיים
קטגוריה:עורכים
קטגוריה:בוגרי האוניברסיטה הממלכתית של בלארוס
קטגוריה:בלוגרים
קטגוריה:בלארוסים שנולדו ב-1995
Sleeping Satellite

"**Sleeping Satellite**" (בעברית: "**לוויין ישנוני**") הוא סינגל הבכורה של ההזמרת-היוצרת טסמין ארצ'ר. השיר יצא לאור בשנת 1992.

## רקע
השיר יצא לאור בספטמבר 1992, כחלק מאלבום הבכורה של ארצ'ר שנקרא Great Expectations. השיר היה ללהיט עולמי וזכה להצלחה רבה בבריטניה בה הגיע למקום הראשון. הוא נכתב והולחן על ידי ארצ'ר ושותפיה לכתיבה בסוף שנות ה-80.

בהקלטת השיר השתתפו ג'ון יוז ורובי מקינטוש בגיטרה, וג'ון בק ופול וויקנס ניגנו בקלידים. המתופף היה גראהם ברודהד. בהקלטה שרה ארצ'ר קולות רקע עם טסה ניילס וקרול קניון.

מילות השיר מתייחסות למשימות אפולו בשנות ה-60 של המאה העשרים. הלוויין הישנוני בכותרת השיר הוא הירח.

כשהשיר נכנס הגיע למקום הראשון בבריטניה הוא הדיח את Ebeneezer Goode של השיימן. זהו שירה היחיד של ארצ'ר עד כה שדורג בעשרת הגדולים בבריטניה. השיר זכה להצלחה רבה גם באירלנד. מחוץ לאיים הבריטים, השיר זכה להצלחה בצרפת, איטליה, הולנד, שוודיה ושווייץ. במצעד בילבורד הוט 100 בארצות הברית, דורג השיר במקום ה-32. בישראל זכה השיר להצלחה גדולה ודורג במקום הראשון במצעד הלועזי של רשת ג'. במצעד הלועזי השנתי לשנת 1992 בתחנה, דורג השיר במקום השני.

לשיר יצאו שתי גרסאות וידאו קליפ, האחת לאירופה והשנייה לארצות הברית.

## קישורים חיצוניים

קטגוריה:שירי 1992
קטגוריה:סינגלי בכורה מ-1992
קטגוריה:סינגלים מ-2011
קטגוריה:שירי קים ויילד
קטגוריה:שירים באנגלית
קטגוריה:שירים המבוססים על אירועים אמיתיים
קטגוריה:שירים על החלל החיצון
קטגוריה:תוכנית אפולו
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס
פסגת גודווין (אנטארקטיקה)

**פסגת גודווין** (באנגלית: **Goodwin Peak**) היא פסגה ברכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

הפסגה ממוקמת 6 קילומטרים צפונית מזרחית מהר בולטון.

גובהה של הפסגה 2,770 מטרים מעל פני הים; פסגת גודווין היא ההר ה-468 בגובהו באנטארקטיקה.

הפסגה מצויה ממערב למסת האוורת'.

## היסטוריה
### גילוי ומיפוי הפסגה

רכס ויסקונסין (ובו גם פסגת גודווין) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

### מקור השם

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שם אדמונד אי. גודווין (Edmund E. Goodwin), שהיה דובר (Public Affairs Officer) כוח התמיכה הימי של צי ארצות הברית (U.S. Naval Support Force) במסגרת מבצע דיפ פריז לחקר אנטארקטיקה בשנים 1965 ו- 1966.

## קישורים חיצוניים
* פסגת גודווין באתר הסקר הגאולוגי של ארצות הברית
* פסגת גודווין באתר הגאזט האנטארקטי של ממשלת אוסטרליה
* פסת גודווין באתר הגאזט האנטארקטי המשווה SCAR של ממשלת אוסטרליה
* פסגת גודווין באתר peakery (מרחקים לאתרים סמוכים)
* נתוני זריחת/שקיעת שמש/ירח עדכניים עבור פסגת גודווין
** מזג אוויר נוכחי עדכני בפסגת גודווין
** תחזית מזג אוויר עדכנית ארוכת טווח עבור פסגת גודווין
** נתוני מזג אוויר היסטוריים עבור פסגת גודווין
** סטטיסטיקות מזג אוויר עבור פסגת גודווין

## הערות שוליים

גודווין
כריש שחור-שוליים אוסטרלי

**כריש שחור-שוליים אוסטרלי** (שם מדעי: *Carcharhinus tilstoni*) הוא מין של דג סחוס במשפחת הכרישיים, החי לחופי צפון אוסטרליה בין חופי אוסטרליה המערבית לסידני שבניו סאות' ויילס בעומק של עד 50 מטרים, אף שנצפה גם רחוק יותר מהחוף. מספר פרטים נדדו למרחק של 1,348 קילומטרים.

הכריש תואר ב-1950 בידי האיכתיולוג הבריטי-אוסטרלי גילברט פרסי וייטלי  והוא נחשב לעיתים לכריש שחור-שוליים (*Carcharhinus limbatus*), שכמעט זהה לו. עם זאת יש הבדל ביניהם במספר החוליות ובסמן הגנטי שלו.

כריש זה מגיע לאורך ממוצע של 1.5 עד 1.8 מטר כשפרטים גדולים עלו על 2 מטרים ומשקל של 52 ק"ג. זהו כריש בעל גוף שרירי וזרים, סנפירי חזה מעוקלים בעלי קצוות מחודדים. סנפיר הגב הראשון מעוקל עם קצה מחודד וסנפיר גבי נוסף קטן יותר כשהזנב השרירי בעל אונה עליונה ארוכה וחדה יותר מהאונה התחתונה. לכריש שיניים מחודדות המתחדשות ללא הרף. צבע הכריש אפור-כחול והבטן בהירה, כשהקצוות שחורים.

הכריש הוא אוכל דגים ברובו, כשהוא מחפש לאורך החופים של אוסטרליה דגים כמו טונה, סרדיניים, שרבובוניים וטורפניים ואף כרישים אחרים כמו כרישון פלג-שן, כריש יתדי או כריש שחור-אונה.

כריש זה משריץ צאצאים חיים, לרוב אחד עד שישה לאחר היריון ארוך של 10 חודשים.

## קישורים חיצוניים

## הערות שוליים

קטגוריה:בעלי חיים שתוארו ב-1950
קטגוריה:טקסונים שתוארו בידי גילברט פרסי וייטלי
קטגוריה:כרישיים
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי